Bisonte american

Le bisonte american (Bos bison o Bison bison)https://www.fs.usda.gov/database/feis/animals/mammal/bobi/all.htmlhttps://www.alienor.org/collections/oeuvre/123046--bos-bison-linnaeus-1758, etiam nominate erroneemente bufalo, es un grande bovin que soleva habitar in le planas del nord de Mexico, le Statos Unite e Canada in grande greges. 
Il existe duo subspecies: Le Bisonte de planas (B. b. bison) e le Bisonte del bosco (B. b. athabascae) de Canada.

Le bisontes ha un pelage de color brun obscur durante le hiberno, e un altere de color plus legier de color brun clar durante le estate.

Illos pote attinger 1,80 m de talia e 3 m de longe, et illos pote pesar inter 450 a 1350 kg.

Tanto le masculo como le femina ha parve cornos, le qual usa pro luctar in epocha de calor sexual e como defensa.

Le bisontes se accopula in augusto e septembre. Su periodo de gestation dura inter 260 e 280 dies, post del qual nasce un sol vitello. Iste es guardate durante 1 anno. Le bisontes attinge su maturitate al 3 annos de vita, e su media de vita es de 18 a 22 annos.


Iste animal esseva le principal fonte de alimentation pro le indianos nord-americanos, le bisontes esseva chassate quasi usque su extinction in le seculo 19, assi sol restava 750 individuos in 1890. In le jardin Zoologic del Bronx, in S.U.A. manteneva un del greges supervivente, del qual esseva restablite le population in le parco national Yellowstone e altere reservas natural.

Le actual population de bisontes american es de approximatemente 350.000 individuos, comparate con un population estimate in 60–100 milliones ante del arrivata del europeos.

 Le bisonte american in le cultura native 
Usque le seculo 17, le bisonte american errava abundantemente le territorios del nord de America.

Le bisonte, era venerate per multe tribos native. In alicun populos indigene, le chassa de iste animal esseva accompaniate con un grande respecto, admiration per lor qualitates, e gratitude per omne le beneficios que illo apportava. 

Il se diceva que al momento del morte del bison, le chassator amerindian se approximava al animal pro inspirar su ultime sufflo como forma pro absorber spiritualmente lor virtutes.

Iste animal esseva seligite como "donator de vita", nam de iste animal omne esseva utilisate.

Lor usos comprendeva le alimentation, pellicia, vestimentos religiose e materiales de construction.

Le chassa del bisonte american se intensificava post del arrivata del angleses al costa est de America del nord, pois le valor del pelle esseva satis preciate e functionava como un catalysator pro le massacro de milles de iste animales.

Quando multes del populationes native esseva displaciate, le bisonte american se approximava al puncto periculose del extinction, nam illo esseva rapidemente reducite de milliones a alicun centenas.

Le bisonte albin es un deitate, ancora presente in le seculo 21; per exemplo, inter le populo Sioux e Lakota, del qual le leaders spiritual sta attente de su apparition in le realitate o in un somno. 
Un bisonte blanc non es pro le chassa, nam illo es un esser respectate, venerate e admirate.

Hodie plus de 250.000 del 350'000 bisontes restante es elevate pro consumption human. Su carne ha minus grassia e cholesterol que le carne de bove, illo ha favorate le production del "beefalo" (del vocabulos anglese beef, e buffalo) un hybrida inter le bisonte e le vacca domestic.

 Galeria 

Categoria:Bovini